30. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 171 της 7/9 Φεβρ. 1956 Περί διαρρυθμίσεως θέσεων αρμοδιότητος Υπουργείου Οικονομικών και άλλων τινών διατάξεων. Άρθρ.1.-1.Από της δημοσιεύσεως της παρούσης επαναφέρονται εν ισχύϊ αι διατάξεις: α)του από 3.12.1952 Β.Δ/τος «περί κατανομής κατά κατηγορίας και βαθμούς των οργανικών θέσεων των περιφερειακών Οικονομικών Υπηρεσιών της αρμοδιότητος της Γενικής Διευθύνσεως Φορολογίας του Υπουργείου Οικονομικών», β)του από 7.10.1952 Β.Δ/τος «περί κατανομής των οργανικών θέσεων των Δημοσίων Ταμείων κατά κατηγορίας και βαθμούς». Ειδικώς προς τας καθαριστρίας των ως άνω α΄ και β΄ περιπτώσεων ισχύει ο Νόμ. 2314/1953, γ)του από 29.4.54 Β.Δ/τος «περί κατανομής και ορισμού ως ενιαίων των οργανικών θέσεων της Κεντρικής Υπηρεσίας της Γενικής Διευθύνσεως Φορολογίας του Υπουργείου Οικονομικών κλπ.», ως προς μόνον τας διατάξεις αυτού τας αναφερομένας εις τας Οικονομικάς Επιθεωρήσεις και δ)της παρ. 1 του άρθρ. 3 (Επιθεωρηταί Δημοσίων Υπολόγων) του Νόμ. 2241/52 «περί οργανισμού της Διευθύνσεως Γενικής Οικονομικής Επιθεωρήσεως», καταργουμένων των διατάξεων του από 29.12.1953 Β.Δ/τος «περί εφαρμογής του άρθρ. 1 του Ν.Δ. 2500/1953 επί του προσωπικού των Υπηρεσιών του Υπουργείου Οικονομικών», ως προς την Εφοριακήν Υπηρεσίαν, Τελωνειακήν Υπηρεσίαν, Υπηρεσίαν Εφοριών Καπνού, τα Δημόσια Ταμεία και τους Οικονομικούς Επιθεωρητάς των οικείων ως άνω Υπηρεσιών. 2.Εκ των οργανικών θέσεων Α΄ Κατηγορίας των περιφερειακών Οικονομικών Υπηρεσιών, ενοποιούνται αι κάτωθι, άνευ μεταβολής των υπό των κειμένων διατάξεων καθοριζομένων αρμοδιοτήτων των περιφερειακών γραφείων (Οικονομιών Εφοριών, Τελωνείων, Δημοσίων Ταμείων και Εφοριών Καπνού). Ι Εφοριακή Υπηρεσία (βλ. τόμ. 24). ΙΙ Δημόσια Ταμεία Βλ. ήδη Β.Δ. 862/1960, κατωτ. αριθ. 34. ΙΙΙ Τελωνειακή Υπηρεσία (βλ. τόμ. 30) ΙV Υπηρεσία Εφοριών Καπνού (βλ. τόμ. 24). 3.Αι δια τους επί 2ω βαθμώ Οικονομικούς Επιθεωρητάς Εφοριών, Τελωνείων, Δημοσίων Υπολόγων και Εφοριών Καπνού ισχύουσαι διατάξεις περί απονομής επιδόματος ευδοκίμου παραμονής εφαρμόζονται αντιστοίχως και δια τους επί 2ω βαθμώ υπαλλήλους των Περιφερειακών Οικονομικών Υπηρεσιών. Δια τους ήδη τυχόντας του επιδόματος ευδοκίμου παραμονής λόγω εξαντλήσεως της ειδικής ιεραρχίας τούτο, από της ισχύος της παρούσης, αναπροσαρμόζεται αναλόγως δι’ Υπουργικής αποφάσεως. 4.Ο από της δημοσιεύσεως των εις εκτέλεσιν του Α.Ν. 1347/1949 εκδοθέντων Β.Δ/των προαγωγής των Περιφερειακών Οικονομικών Υπαλλήλων διαδραμών χρόνος μέχρι της κυρώσεως τούτου δια του Νόμ. 1605/1950 λογίζεται διανυθείς εν τω βαθμώ εις ον προήχθησαν ούτοι ως επίσης και ο από του υποβιβασμού μέχρι της επαναπροαγωγής, λόγω ακυρώσεως υπό του Συμβουλίου Επικρατείας, ελλείψει τυπικών προσόντων, των εις εκτέλεσιν του Α.Ν. 1347/1949 και του κυρώσαντος τούτον Νόμ. 1605/1950 εκδοθέντων Β.Δ.των προαγωγής, διαδραμών χρόνος θεωρείται δια την εν τω κατεχόμενω νυν βαθμώ παραμονήν από της δημοσιεύσεως των αρχικών Δ/των προαγωγής. 5.Η διάταξις της παρ. 2 του άρθρου πέμπτου του Νόμ. 1605/1950 καταργείται. 6.(Το δεύτερον εδάφιον της παρ. 3 του άρθρ. 1 του Ν.Δ. 2517/1953 αντικαθίσταται). 7.Ο κατά την δημοσίευσιν του Α.Ν. 1915/1939 «περί Οργανισμού των Δημοσίων Ταμείων» κατέχων την καταργηθείσαν δια του άρθρ. 4 τούτου θέσιν Αρχιεργάτου της Κεντρικής Υπηρεσίας Σφραγιστού Χάρτου, θεωρείται καταλαβών αυτοδικαίως και άνευ άλλης διατυπώσεως οργανικήν θέσιν Κλητήρος α΄ τάξεως της Ταμειακής Υπηρεσίας του Κράτους, εις ην έκτοτε και εν συνεχεία υπηρετεί, διατηρεί δ’ άμα τον εν τη ιεραρχία της Γ΄ Κατηγορίας 9ον βαθμόν, αφ’ ης ενετάγη εις αυτόν κατά τας διατάξεις του άρθρ. 205 του Νόμ. 1811/1951, αι δε μέχρι τούδε καταβληθείσαι αυτώ αποδοχαί θεωρούνται καλώς καταβληθείσαι. Άρθρ.2.-1.(Αφορώσα τας θέσεις τεχνιτών της Γεν. Δ/νσεως Δημοσίου Λογιστικού αντικατεστάθη δια Β.Δ. 862/1960, κατωτ. αριθ. 34). 2.Υπάλληλοι Β΄ Κατηγορίας κατέχοντες τον εισαγωγικόν της Α΄ Κατηγορίας βαθμόν ή κατώτερον τούτου αρμοδιότητος Υπουργείου Οικονομικών κεκτημένοι ή αποκτώντες τα κατά το άρθρ. 39 παρ. 2 του Νόμ. 1811/1951 προσόντα της Α΄ Κατηγορίας μετά την παρέλευσιν της υπό της παρ. 2 του άρθρ. 207 του ιδίου νόμου οριζομένης ενιαυσίας προθεσμίας, δύνανται κατά παρέκκλισιν των σχετικών διατάξεων του Νόμ. 1811/1951, επί τη αιτήσει των και μετά γνώμην του Υπηρεσιακού Συμβουλίου, να μετατάσσωνται εις την Α΄ Κατηγορίαν του οικείου Κλάδου προς πλήρωσιν κενών οργανικών θέσεων του εισαγωγικού ταύτης βαθμού. Ο διανυθείς από της λήψεως του πτυχίου χρόνος μέχρι της μετατάξεως, λογίζεται ως διανυθείς εις τον ον μετατάσσονται βαθμόν, η δε μεταξύ των μετατασσομένων αρχαιότης, εν περιπτώσει κτήσεως του πτυχίου κατά την αυτήν χρονολογίαν, καθορίζεται εκ του βαθμού τούτου. 3.Προκειμένου περί οικονομικών υπαλλήλων  τυχόντων υποτροφίας του Ιδρύματος Κρατικών Υποτροφιών δύναται να γίνη ητιολογημένη  παρέκκλισις    δια    της     περί    χορηγήσεως    της (Αντί της σελ. 13) Σελ. 13(α) 165-37 Γενική Διεύθυνση Δημοσίου Λογιστικού 25.Α.α.30 εκπαιδεύσεως αδείας πράξεως του Υπηρεσιακού Συμβουλίου από της υπό της παρ. 1 του άρθρ. 88 του Νόμ. 1811/1951 απαιτουμένης πενταετούς πραγματικής υπηρεσίας. Εν τη περιπτώσει ταύτη δέον να συντρέχη τετραετής τουλάχιστον πραγματική υπηρεσία. Άρθρ.3.-(Αφορών ενοποίησιν θέσεων ταχυδρομικών Εποπτών παρατεθήσεται εν τόμ. 22). Άρθρ.4.-(Αφορών την ίδρυσιν τμημάτων Νηπιαγωγών παρατεθήσεται εν τόμ. 32). Άρθρ.5.-(Αφορών τους υπαλλήλους της Γραμματείας των Δικαστηρίων παρατεθήσεται εν τόμ. 6). Άρθρ.6.-(Αφορών το προσωπικόν του Εθνικού Τυπογραφείου παρατεθήσεται εν τόμ. 24). Άρθρ.7.-(Αφορών το προσωπικόν της Δημοσίας Εκπαιδεύσεως παρατεθήσεται εν τόμ. 32).